kardosdrur/scandi-wiki huggingface dataset:
Jette Plesner Dali

Jette Plesner Dali (født 4. november 1948) er lægesekretær og kandidat ved EU-Parlamentsvalget 2009 for Dansk Folkeparti. Hun bor på Frederiksberg.

Jette Plesner Dali har markeret sig i debatten om kvinders rettigheder i forhold til islam. Hun var næstformand for Kvinder for Frihed, men blev ekskluderet fra foreningen i januar 2007 da hun insisterede på at et tilfælde af en ulovlig kvindeomskæring skulle politianmeldes.

Jette Plesner Dali var først medlem af det Radikale Venstre, hvor hun var fortaler for at indføre en ekslusionsparagraf så den angiveligt militante islamist Mona Sheikh kunne ekskluderes. Dali meldte sig derefter ind i Venstre og var ved kommunalvalget 2005 kandidat for Venstre i Frederiksberg kommune. Hun var formand for integrationsudvalget i Venstre på Frederiksberg, indtil hun i 2007 skiftede til Dansk Folkeparti.

Siden folketingsvalget 2007 har Jette Plesner Dali været Dansk Folkepartis kandidat i Favrskovkredsen, Østjyllands Storkreds og er nu folketingssuppleant for Per Dalgaard, der indtrådte i Folketinget som Morten Messerschmidts afløser.

Jette Plesner Dali var formand for Dansk Folkeparti, Frederiksberg, og var her opstillet på Dansk Folkepartis opstillingsliste til kommunalvalget på Frederiksberg til november, 2009.

Dali var desuden bestyrelsesmedlem i Trykkefrihedsselskabet. Hun var formand for foreningen Forum for kvinders retsstilling og integration, som blev stiftet i 2003.

Bibliografi 
 Medforfatter til Maskeret tvang : en antologi, Liva, 2006 ()

Referencer

Eksterne henvisninger 
 Jette Plesner Dalis hjemmeside 
 Jette Plesner Dalis blog ,

Medlemmer af Frederiksberg Kommunalbestyrelse
Politikere fra Dansk Folkeparti
Politikere fra Venstre
Politikere fra Det Radikale Venstre
Debattører fra Danmark
Peter Norsk

Peter Norsk (født 14. juni 1953) er en dansk dr. med. og siden 2003 professor i gravitations- og rumfysiologi ved Københavns Universitet. Peter Norsk deltog i astronautudvalget med udvælgelsen af de danske astronautkandidater i 2005.

Norsk blev student fra Rungsted Gymnasium i 1972, læge fra Københavns Universitet i 1982 og dr. med. fra Københavns Universitet i 1989.

Fra 1. januar 2011 er Peter Norsk ansat ved den amerikanske rumfartsorganisation NASA..

Politik 
Peter Norsk var kandidat for det Konservative Folkeparti ved EU-Parlamentsvalget 2009. Peter Norsk var medlem af partiets hovedbestyrelse og var folketingskandidat i Enghavekredsen 1981-84 og i Hvidovrekredsen ved folketingsvalget 2005. Han har ved flere lejligheder markeret sig med kritik af såvel partiets politiske linje som partiformand Lene Espersen.
Op til partiets landsråd i 2009 meddelte Peter Norsk sit kandidatur som Konservative formand.
Kandidaturet var støttet af Viggo Fischer.
Peter Norsk trak dog sit kandidatur tilbage.
I juni 2010 meldte han sig ud af partiet.

Bibliografi 
 Pas på blodtrykket!, 2008, Frydenlund,

Eksterne henvisninger 
 Læs om Peter Norsks forskning på det Biomedicinske Institut, SUND

Referencer 

Rumforskere
Politikere fra Det Konservative Folkeparti
Professorer fra Københavns Universitet
Debattører fra Danmark
Personer i Kraks Blå Bog
Undead

Undead betyder udød på engelsk, og betegnelsen benyttes ofte i fantasy-genren. Det mest almindelige er, at undeads enten er døde væsner genoplivet uden bevidsthed, men det kan også være væsner som har opnået udødelighed. 

Der findes mange forskellige typer af udøde.

Det okkulte
 Spøgelse - et overnaturligt væsen
 Zombie, fra det caribiske trossystem Voodoo, der har afrikanske rødder. Optræder også i mange film og litteraturen.

Film og litteratur
 Frankensteins monster - et kunstigt monster, skabt af Frankenstein
 Mumie - Mumier af døde væsner som er genoplivet med ond magi.
 Vampyr - magtfuld udød skabning i forskellige sammenhænge, hvor vampyren kan have mere eller mindre kontrol over sine egne handlinger

Spil
I nogle fantasy-verdner, spiller udøde en særlig rolle, og visse verdner har sine egne helt specielle typer:

 Lich - magtfuld udød magiker fra Dungeons & Dragons
 Forsaken - fraktion, der tilhører Horden i Warcraft
 Scourge - fraktion fra Warcraft-universet, tidligere ledet af Arthas

Musik
 Undead (sang) - første sang af det amerikanske band Hollywood Undead.
 Undead (album) - Album fra 2012 af Six Feet Under
Mette Langdal

Mette Langdal (født 1958) er folkeskolelærer på Vamdrup Skole og kandidat ved Europa-Parlamentsvalget 2014 for Folkebevægelsen mod EU. Hun bor i Nustrup ved Vojens.  

I 1997-2001 var Mette Langdal landsformand for Retsforbundet, hvor hun stadig er medlem af landsledelsen (dvs. hovedbestyrelsen). Hun har også været folketingskandidat for sit parti. Mette Langdal er medlem af bestyrelserne for Nødvendigt Forum, Rødding Højskole og en skolebestyrelse.

Referencer

Eksterne henvisninger 
 Præsentation hos Folkebevægelsen 

Politikere fra Folkebevægelsen mod EU
Folkebevægelsens kandidater til EU-parlamentet 2014
Jacob Black

Jacob Black er en fiktiv person i fantasyserien  Twilight, New Moon, Eclipse og Breaking Dawn af Stephenie Meyer.

Jacob Black er Bellas bedste ven. Han er en Quileute-indianer og kan forvandle sig til en varulv.
Han bor sammen med sin far, Billy Black, i et indianerreservat. Hans mor er død. 
Han har to storesøstre, der er tvillinger, Rachel og Rebecca Black. Ingen af dem bor hjemme mere. Rachel går på collage, og Rebecca er gift med en surfer og bor på Hawaii.  

Bella møder Jacob første gang i Twilight, hvor hun er nede på stranden, La Push, sammen med nogle venner. Her lokker hun Jacob til at fortælle hende nogle gamle quileute-legender, som han selv bare anser som "scary stories". Legenderne leder dog Bella ind på, hvad Edward og hans familie virkelig er, og senere hjælper det hende til at gætte, hvad Jacob er/bliver.

Rolle i bøgerne

New Moon 
I New Moon udvikler Bellas og Jacobs venskab sig. Efter en stor omvæltning i Bellas liv tilbringer hun stort set al sin fritid sammen med Jacob.
I hvert fald indtil Jacob bliver til en varulv og undgår hende under ordre fra Sam Uley, flokkens leder.
Bella lader sig dog ikke sådan affeje og bliver ved med at opsøge ham, indtil han finder på en måde at fortælle hende sandheden på.
Da Victoria, en vampyr der er ude efter Bella, kommer tilbage for at dræbe hende i New Moon, er det varulvene, der beskytter hende. 

Bella elsker Jacob som en bror, men til hendes store ærgrelse bliver Jacob forelsket i hende. 
Deres venskab går i stykker, da Cullen-familien vender tilbage til Forks, da vampyrer og varulve er dødsfjender.

Eclipse 
I Eclipse lykkes det dem at opbygge deres venskab igen, selvom der er noget mere anspændt og besværligt end før. 
Jacob er meget åben om, at han er forelsket i Bella, hvilket fører til et endnu mere anspændt forhold mellem ham og Edward. 
I slutningen af Eclipse indser Bella, at hun er forelsket i Jacob, men ikke nok til at ændre, at hun stadig elsker Edward endnu højere.
I slutningen af Eclipse, hvor Jacob kan se at slaget er tabt, og at Bella elsker Edward højest, stikker han af hjemmefra og lever et vildt liv som ulv.

Breaking Dawn 
I Breaking Dawn kommer han dog tilbage for at sige farvel til hende til hendes og Edwards bryllup. 
Da de kommer tilbage fra bryllupsrejsen, er han sikker på at Edward har gjort hende til en vampyr og ude af sig selv af sorg og raseri, prøver han at overtale de andre varulve til at angribe Cullen-familien, da de ved at bide Bella har brudt fredstraktaten mellem vampyrer og varulve. 
Sam nægter dog at angribe, så længe der ikke er beviser for, at Bella er blevet til en vampyr eller dræbt i forsøget på at blive en. 

Jacob opsøger derfor familien Cullen. Til hans lettelse er Bella ikke blevet en vampyr. Hans lettelse bliver dog til rædsel, da han finder ud af at Bella er gravid, og det er ved at tage livet af hende. Hun nægter at lade Carlisle fjerne barnet og insisterer på at gennemføre graviditeten. 

Taylor Lautner spiller rollen som Jacob Black i Twilight film.

Eksterne henvisninger 
 

Litterære personer
Figurer i Twilight

he:דמדומים (רומן)#דמויות
Interpellation

Interpellation er et begreb udviklet af den marxistiske filosof Louis Althusser, der beskriver hvordan (stats-) ideologi indlejres i subjekterne gennem såkaldte Ideologiske Statsapparater, såsom skolesystemet og politiet. Althusser foreslår, at idet subjektet genkender at en anråbelse er henvendt ham, så interpelleres han med den ideologi som råbet er udtryk for. Det klassiske eksempel er politimanden der anråber dig på gaden: "Hej, du der uden lygter, kør ind til siden!" hvilket du genkender er henvendt til dig og dermed interpelleres med den ideologi (som er ideologisk i og med at den ifølge Althusser udtrykker den dominerende klasses ideologi gennem statsapparatet) at ordensmagten har autoritet til at give dig en bøde, og altså at du skal overholde landets love.

Begrebet er blevet anvendt af flere internationale kulturforskere og filosoffer, deriblandt Slavoj Žižek som indskriver begrebet i sine psykoanalyser, sociolog og aktørnetværksteoretiker John Law og kønsteoretikeren Judith Butler.

Herhjemme er begrebet blevet anvendt af etnologen Thomas Højrup, som en del af hans Stats- og Livsformanalyse. Her beskriver begrebet relationen mellem subjektet (individet) og statssubjektet som anskues som en del af staternes kamp for at aftvinge hinanden anerkendelse af deres evne til at forsvare sig selv. Ved at interpellere subjekterne som specifikke livsformer, skaber statssubjektet den bedst mulige forsvarsevne. Omvendt er Statssubjektets interpellationsformer afhængig af livsformerne, som dels internt i staten kæmper for deres eksistens, og dels må komplimentere hinanden for at mobilisere den bedst mulige forsvarsevne i anerkendelseskampen.

I lægmandstermer beskriver begrebet bevægelsen af værdier, traditioner, kultur og verdenssyn med mere fra at være 'uden for' en person, til at være indlejret i personens tænke- og handlemåde. 

Interpellationen (forespørgslen) i Storeheddinge 1887 gav Gustav Wied anledning til hans første litterære værk: om kulturminister Scavenius' besøg hos prostituerede.

Noter 

Filosofi
Hønemødre

Hønemødre er en betegnelse der ofte bruges om høner der passer på en kyllingeflok. Ordet er meget brugt i barnemunde.
Hønemor er også en populær børneleg, som ofte leges i mange børnehaver og skoler. Den går ud på:
Der er en 'hønemor' i den ene ende af 'banen', og en masse kyllingeunger i den anden. I midten er der en ræv. Nu gælder det om at 'kyllingerne' skal nå over til 'hønemoren' før de bliver fanget af 'ræven', og selv bliver til en ræv. Nogle steder skifter man bare ræv, når en person bliver fanget, i stedet for at forøge antallet.
Udtrykket bruges også om overbeskyttende mødre.

 

Spil og lege
STS-104

STS-104 (Space Transportation System-104) var rumfærgen Atlantis 24. rumfærge-flyvning. Hovedformålet med rummissionen var at bringe det amerikanske luftslusemodul Quest til Den Internationale Rumstation.

Tre rumvandringer blev udført for at fuldføre arbejdet.

Besætning 
   Steven Lindsey (kaptajn)
   Charles Hobaugh (pilot)
   Michael Gernhardt (missionsspecialist)
   Janet Kavandi (missionsspecialist)
   James Reilly (missionsspecialist)

Missionen 

Hovedartikler:

Eksterne henvisninger 
 STS-104  NASA 
 ISS Assembly Mission 7A.1 NASA 

Rumfærgeprogrammet
Cast Away

Cast Away er en film fra 2000. Den handler om en strandet mand på en ø. I samme stil som Robinson Crusoe. Filmen er optaget på øen Monuriki i Fiji ø gruppen. Stjernerne er Tom Hanks og Helen Hunt.

Medvirkende 
 Tom Hanks som Chuck Noland
 Helen Hunt som Kelly Frears
 Nick Searcy som Stan
 Chris Noth som Jerry Lovett
 Lari White som Bettina Peterson
 Geoffrey Blake som Maynard Graham
 Jenifer Lewis som Becca Twig
 David Allen Brooks som Dick Peterson
 Semion Suradikov som Nicolai
 Nan Martin som Kellys mor

Eksterne henvisninger 

 

Amerikanske film fra 2000
Dramafilm fra USA
Film instrueret af Robert Zemeckis
Daniel Aranzubia

Daniel Aranzubia Aguado (født 18. september 1979 i Logroño, Spanien) er en spansk tidligere fodboldspiller, der spillede som målmand. Han var på klubplan tilknyttet Athletic Bilbao, Deportivo og Atlético Madrid.

Landshold 
Aranzubia nåede at spille en enkelt kamp for Spaniens landshold, som faldt den 5. juni 2004 i et opgør mod Andorra. 

Han blev udtaget til det efterfølgende EM i Portugal, hvor han sad på bænken hele turneringen, som gardering for førstevalget Íker Casillas.

Eksterne henvisninger 

Fodboldspillere fra Spanien
Fodboldspillere fra Athletic Bilbao
Fodboldspillere fra Deportivo La Coruña
Olympiske sølvmedaljevindere fra Spanien
Personer fra Logroño
Deltagere ved det europæiske mesterskab i fodbold 2004
Juan Carlos Valerón

Juan Carlos Valerón Santana (født 17. juni 1975 på Gran Canaria, Spanien) er en spansk tidligere fodboldspiller, der spillede som midtbanespiller. Han var på klubplan primært tilknyttet Deportivo La Coruña, hvor han spillede i 13 år. Derudover repræsenterede han Las Palmas, Mallorca og Atlético Madrid.

Landshold 
Valerón spillede 46 kampe og scorede fem mål for Spaniens landshold, som han debuterede for 18. november 1998 i et opgør mod Italien. Han har efterfølgende repræsenteret sit land ved både EM i 2000, VM i 2002 samt EM i 2004.

Titler 
Copa del Rey
 2002 med Deportivo La Coruña

Referencer

Eksterne henvisninger 

Fodboldspillere fra Spanien
Fodboldspillere fra UD Las Palmas
Fodboldspillere fra RCD Mallorca
Fodboldspillere fra Atlético Madrid
Fodboldspillere fra Deportivo La Coruña
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Kategoriteori

Kategoriteori er et område i matematikken, der omhandler det abstrakte studium af matematiske strukturer og relationer mellem dem. Teorien abstraherer fra mængder og funktioner til objekter, der er forbundet i diagrammer med morfier eller pile. Ydermere skelnes mellem konkrete kategorier med specificerede objekter og abstrakte kategorier, som er defineret kun ved brug af pile. Et af de simpleste eksempler på en kategori (som udgør et meget vigtigt koncept i topologi) er gruppoidet, der er defineret som en kategori, hvis pile eller morfier alle er invertible. Kategorier optræder nu i de fleste områder i matematikken og desuden i visse områder i teoretisk datalogi, hvor de svarer til typer og i matematisk fysik, hvor de kan bruges i beskrivelsen af vektorrum; i begge områder bidrager kategoriteori med terminologi og forenende begreber. Kategorier blev først introduceret i studiet af algebraisk topologi af Samuel Eilenberg og Saunders Mac Lane i 1942-45.

Kategoriteori har adskillige facetter, der ikke blot kendes af specialister men af andre matematikere. Kategoriteori kendes undertiden som "abstrakt nonsens"; en term fra 1940'erne, der henviser til teoriens høje abstraktionsniveau sammenlignet med mere klassiske områder i matematikken. Homologisk algebra er kategoriteori i dets stræben efter at organisere og foreslå manipulationer i abstrakt algebra. Diagramjagt er en visuel argumentationsmetode, der behandler abstrakte "pile", der forenes i diagrammer. Bemærk at pilene mellem kategorier kaldes funktorer og opfylde diverse definerende kommutativitetsrelationer; ydermere kan kategoriske diagrammer og følger defineres som funktorer. En pil mellem to funktorer er en naturlig transformation underlagt bestemte naturligheds- og kommutativitetsrelationer. Både funktorer og naturlige transformationer er nøglebegreber i kategoriteori. Toposteori er en form for abstrakt knippeteori med geometrisk oprindelse og fører til idéer som punktløs topologi. En topos kan også betragtes som en bestemt type kategori underlagt to yderligere aksiomer.
Andoni Zubizarreta

Andoni Zubizarreta Urreta (født 23. oktober 1961 i Vitoria, Spanien) er en pensioneret spansk fodboldspiller, der gennem 1980'erne og 90'erne spillede som målmand for flere spanske klubber, men mest nævneværdigt i otte sæsoner hos FC Barcelona. Zubizarreta fungerede som sportsdirektør for FC Barcelona fra 2010-2015.

Zubizarreta besidder (pr. marts 2009) landskampsrekorden for det spanske landshold med 126 kampe over 14 år. Han nåede at deltage i sammenlagt syv EM- og VM-slutrunder. I 1987 blev han kåret til Årets Spiller i Spanien.

Klubkarriere

Athletic Bilbao 
Efter at have tilbragt sin første sæson som seniorspiller hos Deportivo Alavés, hvor han ikke nåede nævneværdig spilletid, skiftede Zubizarreta i 1980 til den baskiske storklub Athletic Bilbao. Her spillede han de følgende seks sæsoner, og var med til at sikre holdet det spanske mesterskab i både 1983 og 1984, samt Copa del Rey i 1984.

FC Barcelona 
Zubizarreta skiftede i 1986 til storklubben FC Barcelona, hvor han var en del af klubbens succesfulde periode under den hollandske træner Johan Cruyff. Han var med til at vinde hele fire mesterskaber på stribe fra 1991 til 1994 og pokalturneringen Copa del Rey i 1988 og 1990. De to største succeser var dog sejrene i først Pokalvindernes Europa Cup i 1989 og Champions League i 1992.

Zubizarreta blev fyret af klubben efter nederlaget i Champions League-finalen i 1994 til AC Milan og flyttede derefter sydpå til Valencia CF.

Valencia CF 
Zubizarreta afsluttede sin seniorkarriere med fire år hos Valencia CF. Han opnåede i alt at spille 622 kampe i La Liga, inden han i 1998 trak sig tilbage.

Landshold 
Zubizarreta besidder (pr. marts 2009) landskampsrekorden for Spaniens landshold med intet mindre end 126 kampe, som faldt over en periode på 14 år. Hans debutkamp faldt den 23. januar 1985 i et opgør mod Finland, efter allerede på dette tidspunkt at have været inde omkring holdet som reserve i en periode.

Zubizarreta var med til syv slutrunder i træk for Spanien, EM i 1984, VM i 1986, EM i 1988, VM i 1990, VM i 1994, EM i 1996 samt VM i 1998.

Titler 
La Liga
 1983 og 1984 med Athletic Bilbao
 1991, 1992, 1993 og 1994 med FC Barcelona

Copa del Rey
 1984 med Athletic Bilbao
 1988, 1990 med FC Barcelona

Pokalvindernes Europa Cup
 1989 med FC Barcelona

Champions League
 1992 med FC Barcelona

UEFA Super Cup
 1993 med FC Barcelona

Eksterne henvisninger 

 Spillerinfo 

Fodboldspillere fra Spanien
Fodboldspillere fra Deportivo Alavés
Fodboldspillere fra Athletic Bilbao
Fodboldspillere fra FC Barcelona
Fodboldspillere fra Valencia CF
Deltagere ved det europæiske mesterskab i fodbold 1984
Deltagere ved verdensmesterskabet i fodbold 1986
Deltagere ved det europæiske mesterskab i fodbold 1988
Deltagere ved verdensmesterskabet i fodbold 1990
Deltagere ved verdensmesterskabet i fodbold 1994
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
STS-100

STS-100 (Space Transportation System-100) var rumfærgen Endeavours 16. mission, opsendt d. 19. april 2001 og vendte tilbage d. 1. maj 2001.

Hovedformålet med missionen var at rumfærgen medbragte den canadiske robot arm Canadaarm2
 og forsyninger i Raffaello containeren til Den Internationale Rumstation.

To rumvandringer blev fuldført på missionen der varede i næsten 12 døgn.

Besætning 
   Kent Rominger (kaptajn)
   Jeffrey Ashby (pilot)
   Chris Hadfield (CSA) (1. missionsspecialist)
   John Phillips (2. missionsspecialist)
   Scott Parazynski (3. missionsspecialist)
   Umberto Guidoni (ESA) (4. missionsspecialist)
   Jurij Lontjakov (RSA) (5. missionsspecialist)

Missionen 

Det var en af missionerne der skulle udbygge Den Internationale Rumstation.

Andre ISS udbygnings-missioner: STS-88, STS-92, STS-97, STS-98, STS-102, STS-104, STS-110, STS-111, STS-112, STS-113, STS-114, STS-115, STS-116, STS-117, STS-118, STS-120, STS-122, STS-123, STS-124, STS-119, STS-127, STS-129, STS-130, STS-132 og STS-133.

Hovedartikler:

Eksterne henvisninger 
 STS-100  NASA 
 ISS Assembly Mission 6A NASA 

Rumfærgeprogrammet
Den Internationale Rumstation
Julen Guerrero

Julen Guerrero López (født 7. januar 1974 i Portugalete, Spanien) er en tidligere spansk fodboldspiller, der tilbragte hele sin aktive karriere, fra 1992 til 2006, som midtbanespiller hos den baskiske storklub Athletic Bilbao. Han nåede gennem sine 15 sæsoner at spille 372 La Liga-kampe og score 101 mål for holdet.

Landshold 
Guerrero nåede gennem sin karriere at spille 41 kampe for Spaniens landshold, som han debuterede for i 1993 i et opgør mod Mexico. Han repræsenterede sit land ved både VM i 1994, EM i 1996 samt VM i 1998.

Eksterne henvisninger 

 Spillerinfo

Fodboldspillere fra Spanien
Fodboldspillere fra Athletic Bilbao
Fodboldtrænere fra Spanien
Deltagere ved verdensmesterskabet i fodbold 1994
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Bent Claudi Lassen

Bent Claudi Lassen (født 22. november 1945 i Asperup på Fyn) er agronom, landmand, tidligere formand for Danske Slagterier og kandidat ved EU-Parlamentsvalget 2009 for Venstre.

Bent Claudi Lassen blev agronom i 1972. Han ejer og driver Båring Lykkegård med et jordtilliggende på 102 ha og årlig produktion af 5.000 slagtesvin og planteafgrøder. Han var formand for Danske Slagterier, indtil han fratrådte i 2008 på grund af sit EU-kandidatur. Han er tidligere formand for slagteriselskabet Danish Crown, Danske Andelsselskaber og Øresund Food Network.

Danske Slagterier var i søgelyset i 2007, da selskabet blev anklaget for misrøgt af dyr under lange trans­porter. Danske Slagteriers transportfirma SPF blev fulgt af journalister fra DR under en 2.700 km lang grisetransport til Rusland. Programmet viste billeder af grise i lastvogne, der var strandet på grænsen mellem Letland og Rusland. Da de lettiske myndigheder standsede transporten, var 33 grise døde, og 36 måtte aflives. Ifølge DR var svinene indelukket i 127 timer uden hvil, hvilket var i strid med EU's regler for dyrevelfærd. Bent Claudi Lassen beklagede forløbet, men sagde, at transporten var gennemført i god tro, og at SPF inden transporten havde fået ruteplanerne godkendt i fødevare­regionerne. Der var tvivl om, hvorvidt EU-reglerne gjaldt, når transporterne forlod unionen. Danske Slagterier besluttede straks at indstille de lange grisetransporter ud af EU. En undersøgelse ved to eksterne advokater gav senere direktør Peter Skov Madsen i SPF "en overordentlig skarp påtale" for svigt i forbindelse med dyretransporterne, og Bent Claudi Lassen beklagede sagen. 

2006 blev han Ridder af Dannebrog og bærer også Oranje-Nassau Orden.

Referencer

Eksterne henvisninger 
 Kampagneside

Politikere fra Venstre
Agronomer fra Danmark
Personer fra Fyn
Riddere af Dannebrog
Landmænd fra Danmark
Personer i Kraks Blå Bog
Andrew Carnegie

Andrew Carnegie (født 25. november 1835 i Dunfermline, Fife, Skotland, død 11. august 1919 i Lenox, Massachusetts, USA) var en skotskfødt amerikansk industrialist, forretningsmand og filantrop.

Carnergie udvandrede til USA med sin familie i 1848. I 1900 udgav han The Gospel of Wealth (Formuens evangelium), hvori han argumenterede for, at man som rig hellere skulle bruge sin formue på at berige samfundet frem for at bruge den på de fattige. Tidligt havde han selv arbejdet på en tekstilfabrik, og hans liv er en klassisk rags-to-riches-fortælling.

Hans første virksomhed var Pittsburgh's Carnegie Steel Company, som senere fusionerede med Elbert H. Garys Federal Steel Company og en række andre mindre virksomheder. Han blev verdens rigeste mand (foran John D. Rockefeller), da J.P. Morgan købte Carnegie Steel af ham (og omdøbte det til U.S. Steel) – og er i dag husket for sine mange donationer til institutioner (af hvilke mange også bærer hans navn). Blandt andet har han oprettet utallige biblioteker i mange lande i det britiske imperium; alene i USA over 1.600, ligesom han grundlagde flere skoler og universiteter, herunder Carnegie Mellon University i Pittsburgh. Han finansierede desuden opførelsen af koncerthuset Carnegie Hall i New York i 1890.

Carnegie blev gift med Louise Whitfield i 1887. Carnegiefamilien fik en datter.

Referencer

Eksterne henvisninger 
 

Erhvervsfolk fra USA
Filantroper fra USA
Erhvervsfolk fra Storbritannien
Filantroper fra Storbritannien
Briter i 1800-tallet
Amerikanere i 1800-tallet
Briter i 1900-tallet
Amerikanere i 1900-tallet